Listi õpetused ja ta positiivne kriitika äratasid kõikjal suurt tähelepanu. Tema eriliseks teeneks on aga rahvusliku mõtlemisviisi istutamine rahvamajandusteaduse taime­lavale. List seab senini hoopis kõrvale jäetud rahvusliku mo­mendi majanduselu juhtivaks põhimõtteks. Alles temast peale ja tema kaudu kujuneb põhimõtteline vahetegmine üksik-, rahva- ja maailmamajanduse vahel. Alles Listist peale hakatakse pühen­dama üha enam tähelepanu rahvuslikule momendile majanduselus.  Rahvuse huvid kujunevad mõõdupuuks majan­duslike küsimuste käsitlemisel ja majanduslike nä­hete hinnangul.